Държавен вестник, бр. 80, 2013 г., стр. 37

БРОЙ  80	
Д Ъ Р Ж А В Е Н  В Е С Т Н И К 	
СТР.  37  
Чл. 15. (1) С условията, поставени в раз­
решението за извършване на дейности с от­
падъци или в комплексното разрешително в 
съответствие с чл. 71, ал. 2 ЗУО или с чл. 123 
ЗООС, компетентният орган определя:
1. класа на депото;
2. капацитета на депото и списъка на раз­
решените за депониране отпадъци по кодове 
съгласно наредбата по чл. 3 ЗУО;
3. изискванията към подготовката за екс­
плоатация на депото, дейностите по депони­
рането, процедурите за контрол и мониторинг, 
включително и определяне на индикаторните 
показатели и прага на замърсяване на подзем­
ните води по приложение № 3, т. 4.1.3 и 4.1.4, 
както и съответните изисквания за закриване 
на депото и за следексплоатационните грижи;
4. задължението на оператора в съответ­
ствие с Наредба № 2 от 2013 г. за реда и об­
разците, по които се предоставя информация 
за дейностите по отпадъците, както и реда за 
водене на публични регистри (ДВ, бр. 10 от 
2013 г.) да отчита пред съответния компетен­
тен орган най-малко веднъж годишно вида 
и количеството на депонираните отпадъци 
и резултатите от мониторинга по време на 
експлоатацията на депото, закриването му и 
следексплоатационните грижи.
(2) Компетентният орган определя инди­
каторните показатели и посочва прага на 
замърсяване на подземните водни тела по 
ал. 1, т. 3 след получаване на становище за 
съгласуване от директора на съответната 
басейнова дирекция.
Раздел II
Изисквания към проектирането и изгражда­
нето на депата за отпадъци
Чл. 16. (1) Инвестиционните проекти на 
депа предвиждат необходимите решения за 
осигуряване на:
1. носимоспособност, устойчивост и дъл­
готрайност на конструкцията на депото и 
геоложката основа (геоложката бариера) при 
експлоатационни и сеизмични натоварвания 
при спазване изискванията на чл. 169 ЗУТ 
и неговите подзаконови нормативни актове;
2. защита срещу навлизане на атмосферни, 
повърхностни и/или подземни води в депо­
нираните отпадъци;
3. събиране на замърсените води и инфил­
трата от депото;
4. отвеждане и пречистване на замърсените 
води и инфилтрата от депото до достигане на 
нормите за допустими емисии, определени с 
разрешителното за заустване на отпадъчни 
води по реда на Закона за водите (ЗВ) или в 
комплексното разрешително.
(2) Компетентният орган може да опреде­
ли с условията на решението по ОВОС или 
условията на комплексното разрешително, че 
изискването на ал. 1, т. 3 няма да се прилага, 
когато местоположението на депото, резул­
татите от геоложките, хидрогеоложките и 
хидроложките проучвания, видът и характе­
ристиките на приеманите отпадъци показват, 
че депото не представлява потенциален риск 
за околната среда.
(3) Изискванията на ал. 1, т. 2 – 4 не се 
прилагат за депата за инертни отпадъци.
(4) Защитата по ал. 1, т. 2 – 4 се осигурява 
чрез проектиране на отводнителни съоръже­
ния, дренажна система за събиране и отвежда­
не на инфилтрата от тялото на депото, а при 
необходимост се предвиждат и съоръжения 
за неговото пречистване в съответствие с 
разрешителното за заустване на отпадъчни 
води или комплексното разрешително.
Чл. 17. (1) Депата за отпадъци трябва да 
бъдат разположени и проектирани така, че да:
1. не се допуска замърсяването на атмос­
ферния въздух, почвата, подземните и/или 
повърхностните води, и
2. се осигурява ефективно събиране на 
инфилтрата освен в случаите по чл. 16, ал. 2.
(2) Защитата на почвата, подземните и 
повърхностните води се постига чрез комби­
нираното действие на:
1. геоложката основа и долния изолиращ 
екран – по време на експлоатацията на депото;
2. геоложката основа и долния и горния 
изолиращ екран – по време на следекспло­
атационния период на депото.
Чл. 18. (1) Геоложката основа се определя 
от геоложките и хидрогеоложките условия 
под и във района на депото и трябва да оси­
гурява достатъчна задържаща способност за 
предотвратяване на риска от замърсяване на 
почвата и на водите.
(2) Основата и склоновете (скатовете) на 
депото трябва да се състоят от минерални 
пластове, за които комбинираният ефект 
от дебелината и филтрацията (определена 
с коефициент на филтрация „k“) осигурява 
защитата на почвата и на подземните и по­
върхностните води най-малко еквивалентна 
на защитата, която се осигурява от пласт със 
следните показатели:
1. при депа за опасни отпадъци – k ≤ 1 X 
10-9 m/s и дебелина ≥ 5 m;
2. при депа за неопасни отпадъци – k ≤ 1 
X 10-9 m/s и дебелина ≥ 1 m;
3. при депа за инертни отпадъци – k ≤ 1 
X 10-7 m/s и дебелина ≥ 1 m.
(3) Коефициентът на филтрация по ал. 2 
се определя по действащите стандартизирани 
методи съгласно изискванията на българските 
стандарти или по други изчислителни методи 
и одобрени еквивалентни методики, които 
осигуряват точност не по-малка от стандар­
тизираните методи.
(4) В случай че естествената геоложка 
основа не отговаря на условията по ал. 2,